Държавен вестник, бр. 74, 2024 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  74
Европейския съюз всяко пострадало лице има 
право на информация и помощ по време на 
съдебните наказателни преследвания.
Правното консултиране – Екипът на за­
щитеното жилище осигурява правно консул­
тиране. Юрист, който провежда правното 
консултиране, може да е част от екипа. Друг 
възможен вариант е срещата с юрист да е ор­
ганизирана като мултидисциплинарна работа 
по случая и да се предоставя от договорен 
адвокат, както и от адвокат от Националното 
бюро за правна помощ. От първостепенно 
значение е при настаняване в защитеното 
жилище пострадалото лице да получи пър­
воначална юридическа консултация. Тя е 
ориентирана към възможността пострадалото 
лице да поиска защита от съда с молба по 
ЗЗДН. Юристът информира лицето за неговите 
права по ЗЗДН и пострадалото лице в кратък 
срок взема решение дали да подаде молба за 
постановяване на мерки за защита от съда. 
Пострадалото лице описва всички събития, 
свързани с домашното насилие, и юристът го 
подпомага в подготовката и оформянето на 
молбата за защита (включително декларация 
по чл. 9, ал. 3 от ЗЗДН). Юристът консултира 
пострадалото лице и относно други норма­
тивни актове, които касаят правата на по­
страдалите от домашно насилие, като Семеен 
кодекс, Закона за закрила на детето, Закона 
за социалните услуги, Закона за защита от 
дискриминация, Закона за равнопоставеност 
между жените и мъжете и други.
Работа в група – Тя е важно допълнение 
към индивидуалното консултиране, защото 
дава възможност на пострадалите лица да 
осъзнаят, че домашното насилие е широко 
разпространен социален феномен и постра­
далите преживяват аналогични ситуации и 
емоции. Групите за споделяне или групите, 
сформирани по конкретна тематика, са място, 
където пострадалите лица дискутират теми, 
свързани с насилието, или конкретни въпроси, 
които са от практическо значение за тях. В 
допълнение към индивидуалното консултира­
не работата в група е средството в помощ на 
лицата да опознаят себе си и социалната си 
среда, в която са попаднали. Затова е важно 
участниците в групата да развият отговорност 
към груповия процес. Обсъжда се и съвмест­
ното живеене в общ дом, ползването на обща 
кухня, баня и др. Редовните срещи на групите 
дават възможност да се поддържа климат на 
разбирателство и сътрудничество и регулират 
отношенията в защитеното жилище.
По време на престоя в защитеното жилище
1. В защитеното жилище се води следната 
задължителна документация:
• дневник за приетите лица;
• регистрационна карта за настаненото 
лице;
• лично дело на настаненото лице;
• книга с протоколите от заседанията на 
екипа от специалисти.
2. Личното дело на всяко настанено лице 
в защитеното жилище съдържа:
• попълнена анкетна карта с личните данни;
• психологическа характеристика на лицето;
• оценка на случая;
• предписание за необходимото лечение 
и терапия;
• индивидуална програма, план за оказване 
подкрепа на жертвата;
• заключителен доклад при приключването 
на престоя в защитеното жилище.
3. Пострадалите лица и деца имат право на:
• нормални условия за пребиваване и 
лична хигиена;
• храна и медикаменти;
• достъп до спешна медицинска и психо­
логическа помощ;
• правна помощ.
Критерии за приключване на престоя в за­
щитено жилище
Основен критерий за напускане на защи­
теното жилище е постигнатата безопасност 
и сигурност. Напускането на защитеното жи­
лище е значима стъпка за всяко пострадало 
лице. Това е един нов старт в живота и трябва 
да бъде подготвен добре. Специалистите на 
защитеното жилище е необходимо да помог­
нат на пострадалите лица и техните деца след 
напускането да бъдат в сигурна среда, да имат 
капацитет да се грижат за себе си самосто­
ятелно и да могат да посрещат нуждите си.
• План за сигурност – Трябва да е изработен 
спрямо условията на живот извън защи­
теното жилище. В случай на постановени 
мерки за защита по ЗЗДН съответните 
институции трябва да бъдат официално 
информирани;
• Постоянни доходи – Пострадалото лице 
трябва да има доходи, които правят 
неговия живот независим и могат да 
гарантират живот без зависимост от из­
вършителя на домашно насилие;
• Надеждно жилище – Пострадалото лице 
да има осигурено жилище (временна 
квартира или собствено жилище), където 
може да се настани след напускането;
• Осигурени детска градина или училище, 
медицинска помощ и др.;
• Договорена последваща подкрепа за 
пострадалото лице – психологическа и 
социална подкрепа от страна на специа­
лизирана или социална услуга.
VII. Принципи и ценности на услугата при 
настаняване на деца
• Гарантиране на най-добрия интерес на 
детето съгласно Конвенцията на ООН за 
правата на детето;
• Зачитане на достойнството и личността 
на детето;